Tnehid għall-ħelsien u x-xewqa għat-tempju Agħmel ħaqq miegħi int, Mulej, u min-nies bla tjieba ddefendi l-kawża tiegħi; min-nies qarrieqa u ħżiena eħlisni. Inti l-kenn tiegħi, o Alla; għaliex warrabtni? Għax għandi ngħix imdejjaq taħt it-tagħkis tal-għadu? Ibgħat id-dawl tiegħek u s-sewwa tiegħek; huma jmexxuni; iwassluni sl-għolja mqaddsa tiegħek u sal-għerejjex tiegħek. U nidħol ħdejn l-artal ta' Alla, ħdejn Alla, ferħ u hena tiegħi. U rroddlok ħajr biċ-ċetra, o Alla, Alla tiegħi. Għaliex tintelaq, ruħ tiegħi, u titħawwad ġewwa fija? Ittama f'Alla, għax jien nibqa' nfaħħru; hu l-għajnuna tiegħi u Alla tiegħi!